# NightEvents

# Web aplikacija za lakšu organizaciju noćnih događaja u klubovima

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 08.03.2023 | 1.0 | Revizija | MAALTeam |
|  |  |  |  |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 8

6.1 Perspektiva proizvoda 8

6.2 Pregled mogućnosti 8

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 10

7.1 Prijavljivanje na sistem 10

7.2 Unos, prikaz i ažuriranje osnovnih podataka o laboratoriji 10

7.3 Kreiranje, arhiviranje i brisanje članova 10

7.4 Unos, prikaz i ažuriranje podataka o članovima laboratorije 10

7.5 Unos, prikaz i ažuriranje o podataka o objavljenim publikacijama 10

7.6 Kreiranje projekta i dodela vođe projekta 10

7.7 Unos, prikaz i ažuriranje podataka o projektima 10

8. Ograničenja 10

9. Zahtevi u pogledu kvaliteta 10

10. Prioritet funkcionalnosti 11

11. Nefunkcionalni zahtevi 11

11.1 Zahtevi u pogledu standardizacije 11

11.2 Sistemski zahtevi 11

11.3 Zahtevi u pogledu performansi 11

11.4 Zahtevi u pogledu okruženja 11

12. Dokumentacija 11

12.1 Korisničko uputstvo 11

12.2 *Online* uputstvo 12

12.3 Uputstvo za instalaciju i konfigurisanje 12

12.4 Pakovanje proizvoda 12

Vizija sistema

# Cilj dokumenta

Cilj ovog dokumenta je definisanje zahteva visokog nivoa za realizaciju NightEvents portala na osnovu potreba krajnjih korisnika.

# Opseg dokumenta

Dokument se odnosi na NightEvents portal koji će biti razvijen od strane MAALTeam-a. NightEvents predstavlja ime aplikacije koje u bukvalnom prevodu znači „noćni događaji“.

Web aplikacija je namenjena svim ljudima koji su zainteresovani za dobar i nezaboravan noćni provod. On treba da omogući lakšu, efikasnu i pouzdanu organizaciju noćnih događaja.

# Reference

Spisak korišćene literature:

1. NightEvents – Predlog projekta, SWE-NightEvents-01, V1.0, 2023, MAALTeam.

# Pozicioniranje proizvoda

## Poslovne mogućnosti

NightEvents treba da obezbedi efektivno prezentovanje, pretraživanje informacija i jednostavno ažuriranje informacija o noćnim događajima.

Aplikacija će omogućiti svim korisnicima online rezervisanje i kupovinu karata, otkazivanje i izmene rezervacije u klubu, jasan pregled žurki koje će biti organizovane, mogućnost filtriranja žurki po određenom kriterijumu, mogućnost ocenjivanja žurki, mogućnost ocenjivanja organizatora. Aplikacija organizatorima omogućava interakciju sa muzičkim izvođačima i posetiocima.

NightEvents aplikacija će obezbediti detaljan prikaz dostupnih muzičkih izvođača i samog kluba sa rezervisanim i slobodnim mestima, kao i mogućnost muzičkim izvođačima da popunjavanjem forme (slobodan datum, vrsta muzike, cena...) daju informacije organizatorima kako bi ih angažovali za određeni događaj u klubu.

## Postavka problema

|  |  |
| --- | --- |
| *Problem je* | Spora interakcija organizatora noćnog provoda sa muzičkim izvođačima, kao i ljudima koji žele da prisustvuju istom, komplikovana rezervacija mesta u klubu i loša informisanost ljudi o samim događajima. |
| *Pogađa* | Organizatore žurki, posetioce žurke, kao i muzičke izvođače. |
| *Posledice su* | Nepouzdanost, previd i otežana evidencija postojećih rezervacija. Nekonzistentnost i poteškoće u nalaženju željenih informacija. Otežan dogovor sa muzičkim izvođačima, kao i rizik od otkazivanja nastupa |
| *Uspešno rešenje će* | Olakšati ljudima da budu uvek obavešteni o tome gde i kada se žurka organizuje, obezbediti lakšu koordinaciju rezervisanih mesta i omogućiti brz pronalazak izvođača i njihovog angažmana. |

## Postavka pozicije proizvoda

|  |  |
| --- | --- |
| *Proizvod je namenjen* | Organizatorima žurki, muzičkim izvođačima kao i ljudima koji žele da posećuju žurke. |
| *Koji* | Će imati mogućnost online rezervisanja i kupovinu karata,otkazivanja i izmene rezervacije u klubu,jasan pregled žurki koje će biti organizovane, mogućnost filtriranja žurki po određenom kriterijumu, mogućnost ocenjivanja žurki, mogućnost ocenjivanja organizatora. |
| *Proizvod je* | Web aplikacija. |
| *Koja* | Olakšava mogućnost oranizovanja žurki, rezervacije mesta u klubu, online kupovinu karata, bržu interakciju organizatora sa muzičkim izvođačima kao i posetiocima kluba, dok ljudima koji žele da prisustvuju žurkama omogućava da saznaju informacije o žurkama koje će se organizovati. |
| *Za razliku od* | Postojećih sličnih konkurentskih web aplikacija, ova aplikacija omogućava detaljan prikaz dostupnih muzičkih izvođača i samog kluba sa rezervisanim i slobodnim mestima. |
| *Naš proizvod će* | Obezbediti detaljan prikaz dostupnih muzičkih izvođača i samog kluba sa rezervisanim i slobodnim mestima, efikasnu i lakšu interakciju između organizatora žurki sa muzičkim izvođačima, kao i sa ljudima koji žele da prisustvuju istim. |

# Opis korisnika

U ovom odeljku opisani su korisnici NightEvents sistema. Postoje 4 tipa korisnika: administrator, organizator događaja, muzički izvođači i posetilac web aplikacije.

## Opis potencijalnih korisnika/tržišta

Potencijalni korisnici sistema su obrazovani pojedinci sa poznavanjem rada na računaru i najčešće osobe koje kod kuće poseduju personalne računare i imaju pristup internetu.

Inicijalna verzija NightEvents aplikacije će biti namenjena svim korisnicima na domaćem tržištu u dostupnom gradu. Ukoliko se ukaže dodatno interesovanje moguće je prilagoditi NightEvents aplikaciju i za druge gradove.

## Profili korisnika

**Administrator aplikacije (skraćeno administrator):**

Administrator je zadužen za instaliranje, konfigurisanje, održavanje aplikacije i uklanjanje komentara sa neprikladnim sadržajem.

U ulozi administratora će se najčešće naći obrazovana osoba sa visokim nivoom znanja rada na računaru i administriranja Web servera.

Administrator će imati pristup svim funkcionalnostima sistema.

**Organizator dogadjaja:**

Organizator iz određenog kluba je zadužen za vođenje evidencije o rezervisanim mestima i broju prodatih karata za određeni događaj u tom klubu, pregled dostupnih muzičkih izvođača i zakazivanja njihovog nastupa, kao i dodavanje i promenu događaja.

Organizator je osoba koja ima dobru sposobnost planiranja i upravljanja samih događaja.

**Muzički izvođač:**

Muzički izvođač zadužen za unos slobodnih i ažuriranje postojećih termina za svoje nastupe.

Muzički izvođač je DJ, jedan ili više članova benda koji se bave muzikom i u potrazi su za svojim angažmanom.

**Posetilac web aplikacije (skraćeno posetilac):**

Posetilac web aplikacije je osoba zainteresovana za pronalazak mesta za izlazak po svom ukusu, koji se mogu informisati o dostupnim noćnim događajima u predstojećim danima u određenim klubovima.

Za dobijanje dodatnih funkcionalnosti (mogućnost rezervacije i kupovine karata) potrebno je da posetilac bude registrovan i prijavljen na web aplikaciji.

Posetilac ima pristup svim javnim informacijama o noćnim događajima, klubovima i muzičkim izvođačima dostupnim na web aplikaciji. On ima mogućnost da pronađe željeni događaj i lako pristupi informacijama o njemu. Posetilac može da pretražuje noćne događaje po relevantnim kriterijumima.

## Opis okruženja

Korisnici mogu pristupiti Web aplikaciji putem Web pretraživača što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

otežano pronalaženje informacija o noćnim događajima, otežana interakcija organizatora događaja sa muzičkim izvođačima i nepostojanje jedinstvene aplikacije za noćni provod.

1. **Otežano pronalaženje informacija o noćnim događajima.** Trenutno ne postoji zajednička evidencija i pretraživanje dostupnih noćnih događaja. Vođenje evidencije o objavljenim događajima se obavlja od starane organizatora noćnog provoda za svaki klub pojedinačno. Potrebno je omogućiti centralizovan pregled i pretraživanje informacija o noćnim događajima i njihovo jednostavno dodavanje i ažuriranje.
2. **Otežana interakcija organizatora događaja sa muzičkim izvođačima.** Spora i otežana komunikacija i zakazivanje muzičkih izvođača za konkretan događaj, kao i spora reorganizacija u slučaju nemogućnosti održavanja ili otkazivanja nastupa. Neophodno je omogućiti jednostavno dodavanje novih i ažuriranje postojećih informacija o noćnim događajima i muzičkim izvođačima putem interneta.
3. **Nepostojanje jedinstvene aplikacije za noćni provod.** Potrebno je napraviti Web aplikaciju koja će obezbediti pribavljanje informacija o događajima koje će biti dostupne posetiocima, kao i rezervisanje mesta u određenom klubu za određeni događaj. Takođe, potrebno je obezbediti stupanje u kontakt između organizatora događaja i muzičkih izvođača.

## Alternative i konkurencija

Analizom postojećih Web aplikacija vezanih za noćne događaje, došli smo do zaključka da ne postoji uniformna aplikacija koja objedinjuje sve funkcionalnosti koje će naša aplikacija pružati.

Cilj web aplikacije NightEvents je da olakša ljudima da budu uvek obavešteni o tome gde i kada se žurka organizuje, obezbedi lakšu koordinaciju rezervisanih mesta i omogući brz pronalazak izvođača i njihovog angažmana što omogućava bolji fokus na povezivanju organizatora sa posetiocima i muzičkim izvođačima.

# Opis proizvoda

U ovom odeljku je dat pogled na osnovne mogućnosti NightEvents web aplikacije, kontekst u kome sistem treba da funkcioniše i konfiguracija sistema.

## Perspektiva proizvoda

NightEvents je nova web aplikacija koja ce koristiti poseban DBMS kreiran za potrebe korisnika aplikacije. Dijagram koji pokazuje kontekst sistema je dat na slici 6.1.1.

NightEvents sistem će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati u kontekstu Web servera na personalnom računaru koji je za to namenjen. Pri izboru tehnologije potrebno je voditi računa da sistem može raditi na Windows platformi. Serverske komponente će komunicirati sa DBMS-om koji se nalazi na istoj mašini.

Klijent sistema se izvršava na personalnim računarima, u okviru Web čitača koji se sa Web serverom povezuje preko Interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim popularnim tipovima Web čitača.

**NightEvents web aplikacija**

**DBMS**

NightEvents korisnici

* **administrator**
* **organizatori**
* **muzički izvođači**
* **posetioci**

**Slika 6.1.1. Kontekst sistema NightEvents**

**PC**

Web čitač

Web server

NightEvents Web aplikacija

NightEvents Baza podataka

Internet

**Slika 6.1.2. Pregled sistema NightEvents**

## Pregled mogućnosti

Tabela prikazana u ovom odeljku identifikuje osnovne mogućnosti NightEvents aplikacije u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Evidencija podataka o objavljenim noćnim događajima | Prikaz i pretraživanje svih noćnih događaja koje pojedini korisnici unose.  Razvrstavanje noćnih događaja po zadatom kriterijumu. |
| Evidencija podataka o noćnom događaju | Prikaz svih pojedinosti o toj žurki , u okviru čega su pružene mogućnosti kao što su mogućnost slanja zahteva za rezervaciju mesta na određenoj žurki i kupovina karata za istu. Ažuriranje podataka o događaju od strane njegovog organizatora. |
| Konzistentnost prikaza podataka o muzičkim izvođačima | Standardizacija prikaza i unosa podataka o muzičkim izvođačima sa mogućnošću dodavanja linkova na njihove društvene mreže. |
| Evidencija zahteva (rezervacija) koji su pristigli, i koji su vidljivi organizatoru događaja | Prikaz zahteva koji su pristigli, koji su prikazani kao liste sa imenima profila. |
| Mogućnost ocenjivanja kluba u kom se organizuje događaj i muzičkih izvođača, kao i čuvanje svih ocena | Korisnicima će biti omogućeno da ocene klub i muzičke izvođače koji su nastupali. |

## Pretpostavke i zavisnosti

NightEvents sistem, kao Web aplikacija je zavisan od:

* Podrška Web servera za izabrani skripting jezik.
* Podrška skripting jezika za Windows platformu.
* Mogućnost povezivanja sa DBMS-om iz skripting jezika.
* Podrška DBMS-a za Windows platformu.
* Funkcionalnosti Web čitača koje korisnici upotrebljavaju za pristupanje aplikaciji.

## Cena

Zbog ograničenja u pogledu budžeta, cena razvoja sistema ne sme da premaši sumu od 250.000 dinara.

Za instalaciju sistema će biti iskorišćeni postojeća Web server mašina tako da nije potrebno odvajati poseban budžet za kupovinu hardvera.

## Licenciranje i instalacija

NightEvents je Web aplikacija, tako da ne zahteva ni instalaciju ni licencu da bi se koristila.

# Funkcionalni zahtevi

U ovom odeljku su definisane funkcionalnosti NightEvents sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za administratora, organizatora i muzičke izvođače se mora obezbediti prijavljivanje na web aplikaciju korišćenjem korisničkog imena i lozinke. Sistem treba da obezbedi korisniku mogućnost promene lozinke.

Posetioci pristupaju informacijama bez potrebe prijavljivanja na sistem, dok za dodatne funkcionalnosti (rezervacija, kupovina karata, ostavljanje utisaka...) potrebna je registracija.

## Unos, prikaz i ažuriranje osnovnih podataka o noćnom događaju

Organizator događaja je zadužen za ažuriranje osnovnih podataka o noćnom događaju koji će se prikazivati na određenoj stranici.

## Kreiranje i brisanje korisnika

Korisnik se sam registruje kreiranjem sopstvenog naloga. Administrator ima mogućnost brisanja postojećih korisničkih naloga, usled neprimerenog sadržaja i neaktivnosti.

## Unos i ažuriranje podataka o korisniku

Svaki korisnik zadužen je za unos i ažuriranje sopstvenih podataka. Za svaki nalog se vezuju informacije koje je sam korisnik uneo prilikom registracije. .

## Unos, prikaz i ažuriranje podataka o muzičkim izvođačima

Sistem treba da omogući unos informacija i ažuriranje podataka o slobodnim terminima muzičkih izvođača. Prikaz informacija treba organizovati na centralnom nivou po određenim kriterijumima.

## Mogućnost angažovanja muzičkih izvođača od strane organizatora

Sistem treba da omogući organizatoru da za određeni događaj angažuje muzičkog izvođača po želji na osnovu njegovih slobodnih termina.

## Mogućnost ocenjivanja noćnog kluba i muzičkog izvođača

Posetioci će imati mogućnost ocenjivanja noćnog kluba u kome je bio događaj na kojem su prisustvovali, kao i muzičkih izvođača koji su tada nastupali.

## Mogućnost pristupa profilu događaja, slanja zahteva za rezervaciju i kupovinu karata

Korisnici ce imati mogućnost pristupa profilu događaja u okviru koga će imati više informacija o samoj žurci, mogućnost slanja zahteva za rezervaciju mesta, kao i mogućnost opredeljenja za online kupovinu karata.

## Mogućnost prihvatanja/odbijanja zahteva za rezervaciju

Organizatori žurke će imati uvid u sve pristigle zahteve za rezervaciju, kao i mogućnost prihvatanja odnosno odbijanja zahteva korisnika ukoliko nema više mesta u klubu.

# Ograničenja

Kao dopuna pretpostavki i zavisnosti definisanih u odeljku 6, NightEvents sistem će biti razvijan pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Unos, prikaz i ažuriranje osnovnih podataka o noćnom događaju
* Unos, prikaz i ažuriranje podataka o muzičkim izvođačima
* Kreiranje i brisanje podataka o korisniku
* Unos i ažuriranje podataka o korisniku
* Mogućnost pristupa profilu događaja, slanja zahteva za rezervaciju i kupovinu karata
* Mogućnost prihvatanja/odbijanja zahteva za rezervaciju
* Mogućnost angažovanja muzičkih izvođača od strane organizatora
* Mogućnost ocenjivanja noćnog kluba i muzičkog izvođača

# Nefunkcionalni zahtevi

## Zahtevi u pogledu standardizacije

S obzirom da je Web aplikacija namenjena ljudima različitih profila i poznavanja rada na računaru, treba omogućiti korisnički intefejs koji je jednostavan za korišćenje i obezbediti korisnička uputstva.

## Sistemski zahtevi

Klijentska strana 4fit aplikacije će biti realizovna korišćenjem HTML5, CSS, JavaScript i po potrebi nekog od framework-a JavaScript-a (Angular, React, Vue). Serverska strana će biti realizovana uz pomoć ASP.NET. Baza podataka će biti realizovana kroz SQL server, uz pomoć Azure Data Studio.

Korisnički interfejs Web aplikacije mora da bude optimizovan za sledeće Web čitače:

* Internet Explorer
* Google Chrome
* Opera
* FireFox (Mozilla)

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za NightEvents projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema neće biti potrebno krajnjim korisnicima s obzirom da se radi o gotovoj Web aplikaciji.

## Pakovanje proizvoda

Proizvod ne zahteva posebno pakovanje jer nije namenjen širokom tržištu.